เตือนประจำเดือนมามาก-ท้องโตเสี่ยงเนื้องอก
นพ.สมศักดิ์ อรรฆศิลป์ อธิบดีกรมการแพทย์ กล่าวว่า เนื้องอกมดลูกเป็นก้อนเนื้อที่เจริญเติบโตผิดปกติ โดยเกิดได้ที่ผิวด้านนอกผนังมดลูกอยู่ในเนื้อมดลูกหรืออยู่ในโพรงมดลูก ซึ่งผู้หญิงช่วงอายุ 30-45 ปี มีความเสี่ยงมากที่สุด สำหรับอาการของเนื้องอกมดลูก ผู้ป่วยบางรายอาจไม่มีอาการแสดงใดๆแต่บางรายก็อาจมีอาการเกิดขึ้นได้เช่นกัน ซึ่งลักษณะอาการขึ้นอยู่กับตำแหน่ง ขนาด หรือจำนวนของเนื้องอก โดยอาการที่มักพบได้ เช่น ประจำเดือนมากกว่าปกติ รู้สึกแน่นหรือปวดบริเวณท้องน้อย หรือ ท้องน้อยมีขนาดโตขึ้น ปัสสาวะบ่อยหรือปัสสาวะลำบาก ปวดหลัง หรือปวดขา ท้องผูก ถ้ามีอาการเหล่านี้ควรเข้าพบแพทย์ทันที การวินิจฉัยของแพทย์นั้นทำได้จากการตรวจภายในและยืนยันการวินิจฉัยด้วยการตรวจอัลตราซาวด์ ซึ่งถ้าตรวจพบตั้งแต่ในระยะแรกที่เนื้องอกยังมีขนาดเล็ก การรักษาก็จะทำได้ง่ายกว่านพ.สมเกียรติ ลลิตวงศา ผอ.โรงพยาบาลราชวิถี กล่าวว่า การรักษานื้องอกมดลูก แพทย์จะเป็นผู้พิจารณาอาการของผู้ป่วย ลักษณะของเนื้องอก อัตราการเติบโตของเนื้องอก รวมถึงปัจจัยของผู้ป่วย เช่น อายุ ความต้องการมีบุตร เป็นต้น ทั้งนี้ผู้ป่วยบางรายอาจรักษาได้ด้วยการรับประทานยา แต่บางรายอาจต้องรักษาโดยการผ่าตัดเนื้องอกออก หรืออาจจะต้องตัดมดลูกออกในบางกรณี เช่น เนื้องอกมีขนาดใหญ่หรือมีเลือดออกมาก เป็นต้น ปัจจัยของการเกิดเนื้องอกมดลูกมีหลายปัจจัย เช่น การใช้ยาบางชนิด เช่น ยาคุมกำเนิด กรรมพันธุ์ หรือพฤติกรรมการรับประทานอาหารที่เสริมฮอร์โมนเพศหญิงมากเกินไป ส่วนความอันตรายของเนื้องอกมดลูก คือ การที่มีเนื้องอกขนาดใหญ่แล้วไปมีผลต่อการทำงานของอวัยวะส่วนอื่น เช่น เบียดกระเพาะปัสสาวะทำให้ปัสสาวะบ่อยแต่ออกไม่มาก ดังนั้นผู้หญิงควรตรวจภายในอย่างน้อยปีละครั้ง เพื่อตรวจหาความผิดปกติของมดลูก.
นพ.สมศักดิ์ อรรฆศิลป์ อธิบดีกรมการแพทย์ กล่าวว่า เนื้องอกมดลูกเป็นก้อนเนื้อที่เจริญเติบโตผิดปกติ โดยเกิดได้ที่ผิวด้านนอกผนังมดลูกอยู่ในเนื้อมดลูกหรืออยู่ในโพรงมดลูก
เนื้องอก,มดลูก,ลักษณะอาการ,ประจำเดือนมามาก,กรมการแพทย์,การรักษานื้องอกมดลูก,สุขภาพ